### Beslutning

Følgende blev valgt:

Mogens Nilsson (L) - stedfortræder Andrea Winther (L)

Anton Nilsson (Æ) - stedfortræder Bertram Poulsen (Æ)

Yngve Berg (F)  - stedfortræder Karin Jeppesen (F)

Som formand blev valgt Mogens Nilsson (L).

Afbud: Marlene Frederiksen (Stedfortræder: Astrid Schmidt)

### Sagsfremstilling

## Resume og sagens baggrund

Valg af 3 medlemmer og 3 personlige suppleanter til Hegnsynet for perioden 2026-2029.

1 medlem beskikkes som formand.

Mindst 1 medlem skal være plantningskyndigt.

1 medlem skal være bygningskyndigt.

Det er ikke et krav, at de valgte er medlemmer af Kommunalbestyrelsen.

De valgte skal være bosiddende i Kalundborg Kommune.

Kommunalbestyrelsen kan beslutte, at Hegnsynet varetager opgaverne, som er tillagt vurderingsmændene iht. Mark- og vejfredsloven, jfr. efterfølgende dagsordenspunkt.

## Indstillinger

Kommunaldirektøren indstiller, at

1. der vælges 3 medlemmer og 3 personlige suppleanter til Hegnsynet for perioden 2026-2029
2. det ene medlem beskikkes som formand.

## Behandling

Kommunalbestyrelsen.

## Sagsfremstilling

Hegnsynet tager stilling til tvister i forbindelse med rejsning/ændringer af hegn, samt hegnenes vedligeholdelse.

Den, der er fyldt 60 år, er ikke forpligtet til at modtage beskikkelse som hegnsynsmand. Den, der har fungeret som hegnsynsmand i en periode, er ikke forpligtet til at modtage beskikkelse før efter udløbet af en ny periode.'

Det er vigtigt at man kan møde op i dagtimerne. Det er endvidere vigtigt at suppleanter kan møde med kort varsel. Dette for at undgå aflysninger af planlagte Hegnsyn.

Lovgrundlaget er Hegnsloven §§ 27-32.

## Økonomiske konsekvenser

Ingen bevillingsmæssige konsekvenser.